DOLOŽKA  ZLUČITEĽNOSTI
k návrhu zákona, ktorým sa mení a dopĺňa zákon č.  431/2002 Z. z. o účtovníctve v znení neskorších predpisov a o zmene niektorých zákonov s právom Európskych spoločenstiev a právom Európskej únie

1.	Predkladateľ  návrhu zákona:
Vláda Slovenskej republiky.

2.	Názov návrhu zákona:
Návrh zákona, ktorým sa mení a dopĺňa zákon č. 431/2002 Z. z. o účtovníctve v znení neskorších predpisov a o zmene niektorých zákonov.

3. 	Problematika návrhu zákona : 

a)	je upravená v práve Európskych spoločenstiev:

Primárnom :
•	v čl. 3 ods. 1 písm. c) a čl. 44 ods. 2 Zmluvy o založení ES v platnom znení,

Sekundárnom:
•	v štvrtej smernici Rady 1978/660/EHS z 25. júla 1978 o ročnej účtovnej závierke niektorých typov spoločností vychádzajúcej z článku 54 ods. 3 písm. g) zmluvy v platnom znení (Mimoriadne vydanie Ú. v. EÚ 17/zv. 1),
•	v smernici Rady 1986/635/EHS z 8. decembra 1986 o ročnej účtovnej závierke a konsolidovaných účtoch bánk a iných finančných inštitúcií v platnom znení (Mimoriadne vydanie Ú. v. EÚ 17/zv. 1),
•	v siedmej smernici Rady 1983/349/EHS z 13. júna 1983 o konsolidovaných účtovných závierkach, vychádzajúcej z článku 54 ods. 3 písm. g) zmluvy v platnom znení (Mimoriadne vydanie Ú. v. EÚ 17/zv. 1),
•	v smernici Rady 1991/674/EHS z 19. decembra 1991 týkajúcej sa ročných účtov a konsolidovaných účtov poisťovacích podnikov (Ú. v. ES L 374 , 31. 12. 1991)  v znení smernice Európskeho parlamentu a Rady 2003/51/ES (Mimoriadne vydanie Ú. v. EÚ 17/zv. 1),
•	v nariadení Európskeho parlamentu a Rady (ES) č. 1606/2002 z 19. júla 2002 o uplatňovaní medzinárodných účtovných noriem (Mimoriadne vydanie Ú. v. EÚ 13/zv. 29), 
•	v nariadení Komisie (ES) č. 1725/2003 z 23. septembra 2003, ktorým sa prijímajú určité medzinárodné účtovné štandardy v súlade s nariadením Európskeho parlamentu a Rady (ES) č. 1606/2002 v platnom znení (Mimoriadne vydanie Ú. v. EÚ 13/zv. 32),
•	v smernici Európskeho parlamentu a Rady 2004/25/ES z  21. apríla 2004 o ponukách na prevzatie (Mimoriadne vydanie Ú. v. EÚ 17/zv. 1),
•	v smernici Európskeho parlamentu a Rady 2006/43/ES zo 17. mája 2006 o štatutárnom audite ročných účtovných závierok a konsolidovaných účtovných závierok, ktorou sa menia a dopĺňajú smernice Rady 78/660/EHS a 83/349/EHS a ktorou sa zrušuje smernica Rady 84/253/EHS (Ú. v. EÚ L 157, 9. 6. 2006),
•	v smernici Európskeho parlamentu a Rady 2006/46/ES zo 14. júna 2006, ktorou sa mení a dopĺňa smernica Rady 78/660/EHS o ročnej účtovnej závierke niektorých typov spoločností, smernica Rady 83/349/EHS o konsolidovaných účtovných závierkach, smernica Rady 86/635/EHS o ročnej účtovnej závierke a konsolidovaných účtoch bánk a iných finančných inštitúcií a smernica Rady 91/674/EHS o ročných účtovných závierkach a konsolidovaných účtovných závierkach poisťovní (Ú. v. EÚ L 224, 16. 8.2006),
•	v smernici Komisie 2006/111/ES zo 16. novembra 2006 o transparentnosti finančných vzťahov členských štátov a verejných podnikov a o finančnej transparentnosti v niektorých podnikoch (kodifikované znenie) (Ú. v. EÚ L 318, 17. 11. 2006).

b)	nie je upravená v práve Európskej únie.

c)	je obsiahnutá v judikatúre Súdneho dvora Európskych spoločenstiev alebo Súdu prvého stupňa Európskych spoločenstiev:

•	v rozhodnutí Súdneho dvora Európskych spoločenstiev vo veci C - 306/99, Banque internationale pour l'Afrique occidentale SA (BIAO) v. Finanzamt für Großunternehmen in Hamburg,  rok  2003, Zb.roz. ESD (I-0001),
•	v rozhodnutí Súdneho dvora Európskych spoločenstiev vo veci C -182/00, Lutz GmbH a iní, rok 2002, Zb.roz. ESD (I-00547),
•	v rozhodnutí Súdneho dvora Európskych spoločenstiev vo veci C -275/1997, DE + ES Bauunternehmung GmbH v. Finanzamt Bergheim, rok 1999, Zb.roz. ESD (I-05331),
•	v rozhodnutí Súdneho dvora Európskych spoločenstiev vo veci C -272/1997, Európska komisia v. Spolková republika Nemecko, rok 1999, Zb.roz. ESD (I-02175),
•	v rozhodnutí Súdneho dvora Európskych spoločenstiev vo veci C – 96/2005, Komisia Európskych spoločenstiev  v. Helénska republika, Ú. v. EÚ C 48, 25.0.2006, s. 10. 
•	v rozhodnutí Súdneho dvora Európskych spoločenstiev vo veci C – 115/2005, Komisia Európskych spoločenstiev  v. Luxemburské veľkovojvodstvo, Ú. v. EÚ C 36, 11.02.2006, s. 17.

4.	Záväzky Slovenskej republiky vo vzťahu k Európskym spoločenstvám a k Európskej únii:

a) 	Z Aktu o podmienkach pristúpenia pripojenom k Zmluve o pristúpení Slovenskej republiky k Európskej únii nevyplývajú pre SR žiadne záväzky.
b) 	Podľa Aktu o podmienkach pristúpenia pripojenom k Zmluve o pristúpení Slovenskej republiky k Európskej únii nepožiadala SR o žiadne prechodné obdobie.
c)	Podľa určenia gestorských ústredných orgánov štátnej správy zodpovedných za prebratie smerníc a vypracovanie tabuliek zhody k návrhom všeobecne záväzných právnych predpisov je lehota na prebratie smernice 2005/81/ES je do 19.12. 2006.  
d)	Proti SR bolo začaté konanie o porušení Zmluvy o založení Európskych spoločenstiev podľa čl. 226 Zmluvy o založení Európskych spoločenstiev v platnom znení. Komisia zaslala odôvodnené stanovisko Európskej komisie K (2006) 6243 (doručené 15.12.2006) v konaní č. 2006/0707. Komisia v odôvodnenom stanovisku konštatuje, že Slovenská republika neprijala všetky zákony, iné právne predpisy a správne opatrenia potrebné na dosiahnutie súladu so smernicou EP a Rady 2004/25/ES o ponukách na prevzatie (nesplnenie povinnosti vyplývajúcich z článku 21 uvedenej smernice). Komisia v odôvodnenom stanovisku vyzýva Slovenskú republiku, aby prijala požadované opatrenia s cieľom vyhovieť jeho obsahu v lehote dvoch mesiacov od jeho doručenia, t.j. do 15. 2. 2007.
e)	Do zákona č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov bola prebratá úplne smernica 2004/25/ES. Do návrhu zákona o audítoroch, dohľade nad výkonom auditu a dohľade nad dodržiavaním medzinárodných účtovných štandardov a o zmene a doplnení  zákona  č. 431/2002 Z. z. o účtovníctve v znení neskorších predpisov bude prebratá úplne smernica 2006/43/ES.

5. 	Stupeň zlučiteľnosti návrhu zákona s právom Európskych spoločenstiev a právom  Európskej únie:

- úplný.

6. 	Gestor:
    
	Ministerstvo financií SR.